Document ID: 32008R0519

REGULAMENTUL (CE) NR. 519/2008 AL COMISIEI
din 10 iunie 2008
de aprobare a unor modificări minore în caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Volailles de Loué (IGP)]
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (1), în special articolul 9 alineatul (2) a doua teză,
întrucât:
(1)
În conformitate cu articolul 9 alineatul (1) primul paragraf din Regulamentul (CE) nr. 510/2006 și în temeiul articolului 17 alineatul (2) din același regulament, Comisia a analizat cererea Franței de aprobare a unei modificări a elementelor din caietul de sarcini al indicației geografice protejate „Volailles de Loué”, înregistrată prin Regulamentul (CE) nr. 1107/96 al Comisiei (2).
(2)
Cererea are drept scop modificarea caietului de sarcini prin adăugarea curcii (bronzate), destinată vânzării în bucăți pe tot parcursul anului. Este, de asemenea, necesar să se precizeze rasa, densitatea și modul de alimentație specifice acestei păsări.
(3)
Comisia a examinat modificarea în cauză și a hotărât că este justificată. Deoarece modificarea este minoră în sensul articolului 9 din Regulamentul (CE) nr. 510/2006, Comisia o poate aproba fără a recurge la procedura prezentată la articolele 5, 6 și 7 din respectivul regulament,
ADOPTĂ PREZENTUL REGULAMENT:
Articolul 1
Caietul de sarcini al indicației geografice protejate „Volailles de Loué” se modifică în conformitate cu anexa I la prezentul regulament.
Articolul 2
Fișa consolidată care reia principalele elemente din caietul de sarcini figurează în anexa II la prezentul regulament.
Articolul 3
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 10 iunie 2008.

Labels: 3
18
6